Jonas Gregaard
Jonas Gregaard er en dansk cykelrytter, der kører for det norske cykelhold Uno-X Pro Cycling Team. Han har bl.a. vundet bjergkonkurrencen i etapeløbet Paris-Nice i 2023.
Som junior vandt Jonas Gregaard bl.a. Danmarksmesterskabet i landevejscykling i 2014, inden han i 2015 blev professionel. Samme år vandt han U23-DM i landevejscykling, og de følgende år blev det til flere førstepladser, bl.a. i endagsløbet Himmerland Rundt i 2016 og i det franske etapeløb Kreiz Breizh Elites i 2017. I 2016 vandt han bjergkonkurrencen i Normandiet Rundt, i 2017 endte han som samlet vinder af ungdomskonkurrencen i Kreiz Breizh Elites, og i 2018 blev han nummer 1 i ungdomskonkurrencen i det polske etapeløb Tour of Malopolska. Han debuterede i Giro d'Italia i 2022.